section_heading: Radnja
paragraph_text: Jednog dana mu prilazi nepoznati čovjek koji mu se predstavlja kao Herbert Greenleaf, imućni brodograditelj i otac Richarda Greenleafa, njegovog starog poznanika. Govori mu kako njegov sin raskalašeno živi u Italiji i odbija se vratiti da bi preuzeo obiteljski posao, a jer je Herbert čuo (preuveličanu) priču o njihovom prijateljstvu, smatra da bi Ripley mogao pisati Richardu i pokušati ga nagovoriti da se vrati. Početno nezainteresiran, Ripley prepoznaje priliku za izlaz iz nevolja i vlastiti probitak te uspijeva nagovoriti naivnog starog Greenleafa da mu plati put u Europu kako bi osobno kontaktirao njegovog sina.